ابوالحسن خان اقبال‌آذر

ابوالحسن خان موساخان اوْغلو اقبال‌آذر  (۱۸۶۳، قزوین - ۱۹۷۱، تبریز) — تۆرک اوْخویان (مۆغنی‌)، تبریز شهرینین بلدیه باشچی‌سی (شهرداری). 

 یاشاییشی 
ابوالحسن خان اقبال‌آذر  ۱۸۶۳-جی ایلده قزوین ویلایتی‌نین الوند کندینده آنادان اوْلموشدور.  

تبریزده یاشایان ابوالحسن خان، گنج یاشلاریندان یئته‌نکلی (ایستعدادلی) و موغامی دریندن بیلن صنعتکار کیمی تانینمیشدیر. موسیقی تحصیلی‌نی اوستادی حاج موْللا عبدالکریم جناب قزوینی‌دن اؤیرنمیشدیر. اوْخوماق صنعتینی تعزیه (آغیت) اوْخوماقلا باشلادی.
ابوالحسن خان ۱۸۹۸-جی ایلده بلدیه‌ده ایشله‌مک اۆچۆن قزوین‌دن تبریزه کوچموشدور.

۱۹۰۵-۱۹۱۱  ایللرینده ایران مشروطه اینقیلابینا قوْشولموش و ستارخان اونا «اقبال‌آذر» آدینی وئرمیشدیر. ابولحسن خانین ایفاسیندا «شور»، «چاهارگاه»، «ماهور»، «ابو عطا» و اؤزللیک‌له «سگاه» موغاملاری یوکسک دویغوسال‌ طرزینده سسلنمیشدیر.خانین اؤزۆنه اؤزل طرزده ایفا ائتدیگی «سگاه» موغامی ایراندا «ابوالحسن خان سگاهی» آدی ایله شؤهرت قازانمیشدیر.

ابوالحسن خانین سسی ۱۹۱۴-جۆ ایلده تیفلیس‌ده «Qrammofon» شیرکتی طرفیندن والا یازیلمیش و خانین بو شهرده کوْنسرت‌لری اوْلموشدور. سئیید شوشینسکی ابوالحسن خان ایله یاخیندان دوستلوق ائتمیش، اونون یارادیجیلیغیندان چوخ یارارلانمیشدیر. ابوالحسن خان واللاریندان بیرینده «هومایون» موغامینی اوْخویاراق اۆزرینده اوْنو سئیید شوشینسکی‌یه حصر ائتدیگینی یازدیرمیشدی.

اقبال آذر دؤرد دفعه ائولنمیش و غلامحسین، نواب، اکرم، عفت و نصرت آدیندا ۵ اوشاغی اوْلموشدور.
بندانگشتی|غلامحسین بیگجه‌خانی‌نین تاردا موشاییعتی ایله ابوالحسن خان اقبال‌آذر ایفاسی - ۱۹۵۷-جی ایل، تبریز
ابوالحسن خان اقبال‌آذر ۱۹۷۱-جی ایل قاراجییَر خسته‌لیگی ندنی ایله اؤز ائوینده تبریزین اهراب محله‌سینده دونیادان گئتمیش و تبریزین وادی رحمت قبریستانیندا تورپاغا تاپشیریلمیشدیر.
 قایناق 

 بیرده باخین 

تبریز شهری‌نین بلدیه باشچیلاری

 ائشیک باغلانتیلار 
ابوالحسن خان اقبال آذر - آپاردی تاتار منی
اقبال آذرین بیپ‌تیونز سایتیندا اوْلان موسیقی آلبوْم‌لاری
مصاحبه مرتضی حنانه با ابوالحسن خان اقبال آذر در صد سالگی ایشان (بخش اول)
مصاحبه مرتضی حنانه با ابوالحسن خان اقبال آذر در صد سالگی ایشان (بخش دوم)

بؤلمه:کیمسه‌لر
بؤلمه:موسیقی
بؤلمه:آذربایجانلی موغنی‌لر
بؤلمه:آذربایجانلیلار
بؤلمه:هونرمندلر